Neuvoston asetus (ETY) N:o 1471/88, annettu 16 päivänä toukokuuta 1988, tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta



Virallinen lehti nro L 134 , 31/05/1988 s. 0001 - 0003

Suomenk. erityispainos Alue 3 Nide 26 s. 0197

Ruotsink. erityispainos Alue 3 Nide 26 s. 0197



NEUVOSTON ASETUS (ETY) N:o 1471/88, annettu 16 päivänä toukokuuta 1988, tiettyihin käyttötarkoituksiin tarkoitettujen makeiden bataattien ja maniokkitärkkelyksen tuonnissa sovellettavasta järjestelmästä ja tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, sekä katsoo, että yhteisön Thaimaan kanssa tullitariffeja ja kauppaa koskevan yleissopimuksen (GATT) 28 artiklan mukaisesti käymät neuvottelut ovat johtaneet sopimukseen muuksi kuin ihmisravinnoksi tarkoitettuja makeita bataatteja koskevan tariffimyönnytyksen muuttamisesta sekä tiettyihin käyttötarkoituksiin tarkoitettua maniokkitärkkelystä koskevan maksun muuttamiseen; edellä mainitun sopimuksen mukaisesti olisi täsmennettävä mainittujen tuotteiden yhteisöön tuonnissa sovellettava järjestelmä; tässä yhteydessä olisi vahvistettava 10 ecun suuruinen autonominen tulli 100 kilogrammalta muuksi kuin ihmisravinnoksi tarkoitetuista makeista bataateista, tähän asetukseen olisi sisällytettävä tulokset Kiinan kansantasavallan kanssa lokakuussa 1986 tehdystä sopimuksesta, jossa muun muassa määrätään makeiden bataattien viennin rajoittamisesta enintään 600 000 tonniin vuodessa sekä samansuuruisesta tullittomasta tariffikiintiöstä siinä tapauksessa, että yhteisö muuttaisi tuontijärjestelmää, ja tämän vuoksi olisi muutettava tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annettu neuvoston asetus (ETY) N:o 2658/87(1), ON ANTANUT TÄMÄN ASETUKSEN: 1 artikla 1. Avataan vuotuinen 5000 tonnin tulliton tariffikiintiö muuksi kuin ihmisravinnoksi tarkoitettujen CN-koodiin 0714 20 90 kuuluvien ja muista kolmansista maista kuin Kiinan kansantasavallasta peräisin olevien makeiden bataattien yhteisöön tuontia varten. 2. Jollei 1 kohdasta muuta johdu, muuksi kuin ihmisravinnoksi tarkoitettujen tässä kohdassa tarkoitettuun koodiin kuuluvien makeiden bataattien tuontiin on sovellettava 10 ecun suuruista autonomista tullia 100 kilogrammalta. 2 artikla Avataan vuotuinen autonominen tulliton tariffikiintiö muuksi kuin ihmisravinnoksi tarkoitettujen CN-koodiin 0714 20 90 kuuluvien, Kiinan kansantasavallasta peräisin olevien makeiden bataattien yhteisöön tuontia varten. Tämä kiintiö on - vuonna 1988 600 000 tonnia, mistä on vähennettävä asetuksen (ETY) N:o 3962/87(2) mukaisesti tuodut määrät, ja - vuonna 1989 600 000 tonnia. 3 artikla CN-koodiin 1108 14 00 kuuluvan maniokkitärkkelyksen (kassavatärkkelyksen) tuonnin yhteydessä on perittävä 150 ecun suuruinen maksu tonnilta seuraavien yhteisön vuotuisten kiintiöiden rajoissa: 1) 2000 tonnia CN-koodeihin 3003 ja/tai 3004 kuuluvien lääkkeiden valmistukseen tarkoitetun maniokkitärkkelyksen osalta; 2) 8000 tonnia niiden tuotteiden osalta, jotka on tarkoitettu a) CN-koodiin 1901 kuuluvien vähittäismyyntiin pakattujen elintarvikevalmisteiden valmistukseen ja/tai b) jyvinä tai helmisuurimoina olevan, vähittäismyyntiin pakatun CN-koodiin 1903 kuuluvan tapiokan valmistukseen. Tässä alakohdassa säädettyä kiintiötä sovellettaessa komissio voi 4 artiklassa tarkoitettua menettelyä noudattaen jakaa vuotuisen määrän molempien a ja b alakohdassa säädettyjen käyttötarkoitusten välillä kunkin tuotteen perinteisen käytön perusteella. 4 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 2727/75 26 artiklassa säädettyä menettelyä noudattaen. 5 artikla Asetuksessa (ETY) N:o 2658/87 olevan 9 artiklan 3 kohdan mukaan CN-koodeihin 0714 20 00 ja 1108 14 00 liittyvät kyseisessä asetuksessa esiintyvät tekstit on korvattava tämän asetuksen liitteessä olevilla teksteillä. 6 artikla Tämä asetus tulee voimaan 1 päivänä kesäkuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä toukokuuta 1988. Neuvoston puolesta Puheenjohtaja I. KIECHLE LIITE >TAULUKON PAIKKA> (1) EYVL N:o L 256, 7.9.1987, s. 1 (2) EYVL N:o L 371, 30.12.1987, s. 38